23-ноябрь
Жылдын - 327 күнү. Жыл аягына чейин 38 күн бар
  Грузия — Георгоба.
  Индия — Гуру күнү Нанака.
  Казакстан, Жол полициясынын күнү .
  Литва — Литва жоокерлеринин күнү.
  Жапония — Эмгекти кубаттоо күнү (түшүм жыйуунун бүткөн күнү — Кинро канся-но хи).

Кыргызстан
 1930-жылы: Кыргыз АССР Элдик комиссарлар кеңешинин чечими менен Чөлкөм таануу жана билим берүү боюнча Кыргыз илим изилдөө институту кайра уюшулуп, анын базасында мал чарбачылык секциясы ачылган.
 1964-жылы: КРнын Эмгек менен камсыз кылуу жана миграция министри Айгүл Рыскулова жарык дүйнөгө келген.
 2004-жылы: Аялдарга зордук-зомбулук көрсөтүүнү токтотуунун улуттук механизмдерин өркүндөтүүгө арналган улуттук форум Бишкекте салтанат менен ачылган.
 2009-жылы: Бишкек шаарында баардык мектептер бир апталык карантинге жабылды. Анткени окуучулардын сабакка катышуусу сасык тумоодон улам эки эсеге чейин төмөндөп кеткен.
 2009-жылы: Баш прокурор Элмурза Сатыбалдиев жумуштан кетип, президенттин Коргоо, коопсуздук жана укук тартиби маселелери боюнча кеңешчиси болуп дайындалган.

Дүйнө
 912-жылы: Рим империясынын императору Улуу Оттон I төрөлгөн.
 1852-жылы: Англияда биринчи жолу почта ящиктери колдонула баштаган.
 1875-жылы: Орусиялык жана советтик адабият сынчысы, саясий ишмер Анатолий Луначарский төрөлгөн.
 1887-жылы: Англиялык актёр, ужас фильмдеринин падышасы эсептелген Борис Карлофф төрөлгөн. Ал Франкенштейндин ролун аткаруусу менен таанылган.
 1889-жылы: Орус медицинасынын классиги Сергей Боткин каза болгон.
 1936-жылы: Америкалык “Лайф” журналынын биринчи номуру чыккан.
 1955-жылы: СССРде супербомба сыноо түрүндө жардырылган. Анын энергиясы “300 Хиросиманы” түзгөн эле.
 1971-жылы: Кытай БУУнун Коопсуздук Кеңешинин туруктуу мүчөсүнө айланган.
 1981-жылы: Кытайда жеке ишкердик жүргүзүүгө уруксат берилген.
 1990-жылы: Парадоксалдуу аңгемелердин чебери, “Чарли жана шоколад фабрикасы” менен “Матильда” чыгармаларынын автору Роальд Даль көз жумган.
 1992-жылы: Америкалык актриса, сахнада Ханна Монтана деген лакап аты менен таанымал ырчы Майли Сайрус жарык дүйнөгө келген.

Жетинин айы (Ноябрь)
Жылнаама